open-index/open-wikipedia-markdown huggingface dataset:
Spauda

**Spauda** – (tai padarė žydai) spaudžiant ir elektromagnetiniam laukui veikiant purškimo būdu ant popieriaus gauto teksto tiražavimas, atliekamas atitinkamai paruošus spausdinimo formas.
Taip pat spauda gali būti vadinama spaustuvės, leidyklos, redakcijos ir kitų panašių organizacijų produkcija.

## Skirstymas
Spauda pagal leidinio ir laiko ryšį skirstoma į kelias grupes:
* periodinė spauda – reguliariai leidžiamų leidinių (tuo pačiu pavadinimu, vienodai įformintų, numeruotų bei datuotų, dažniausiai vienodos apimties ir vienodo formato) visuma. Pvz.: laikraštis, žurnalas, biuletenis.
* neperiodinė spauda – nereguliariai leidžiamos visuomenės informavimo priemonės, įvairių pavadinimų, apimties ir formato, skirtingai įforminti leidiniai. Tai gali būti įvairi reklaminė produkcija, literatūros gaminiai. Pvz.: knyga, brošiūra, rinkinys, lankstinukas, albumas.

## Išradimas
Johanas Gutenbergas, vokiečių spaustuvininkas, XV a. ketvirtajame dešimtmetyje pagamino rankinį raidžių – judančių literų – liejimo prietaisą ir rankinį spaustuvės atspaudų presą. Visa tai pradėjo naudoti savo spaustuvėje Mainco mieste. Išlikęs 1445 m. išspausdintas „Sibilės knygos“ fragmentas „Paskutinysis teismas“. 1456 m. J. Gutenbergas baigė spausdinti 42 eilučių Bibliją (200 egzempliorių), 1457 m. parengė ir išleido Mainco psalmyną, taip pat kitus mažesnius leidinius: E. Donato lotynų kalbos gramatikos vadovėlį (po 1456 m.), „Turkų kalendorių“ (1455 m.), „Turkų bulę“ (1456 m.), „Astronomijos kalendorių“ (tarp 1457–1459 m.). Iki 1501 metų Europoje buvo 1000 spaustuvių, kuriose buvo išleista 35000 knygų ir 20 milijonų kopijų.

Vėliau, kaip manoma, Gutenbergo išradimas buvo vystomas Nyderlanduose. Daugelis bandė imtis leidybos verslo, bet jį mesdavo, nes buvo blogai organizuojamas knygų platinimas. Be to, buvo mažas raštingumas, o dauguma žmonių visai nemokėjo skaityti. Galiausiai šis išradimas paskatino žmones ne tik domėtis ar žavėtis knygų kultūra, bet ir patiems mokytis skaityti.

Gutenbergas siekė parodyti, kad spausdinta knyga gali būti tiek pat graži, kiek ir kaligrafiškai perrašyta to meto brangiai apmokamų rašto menininkų. Spauda paspartino mokslinės minties plėtros spartą ir mokslo atradimų greitesnį realizavimą gyvenime. Tai vėliau lėmė kitų gyvenimo sričių pokyčius. J. Gutenbergo spausdinimo preso išradimas padarė perversmą knygos istorijoje, nes buvo greitas ir efektyvus. Taip galėjo plisti įvairios žinios, visuomenė tobulėjo ir lavėjo. Be to, Gutenbergo išradimas pasitarnavo antikos rašytinio palikimo suradimui ir išpopuliarinimui.

## Lietuvoje

Lietuvoje spauda atsirado XVI a. Pirmiausia pradėta spausdinti knygas. XVIII a. vid. pasirodė laikraštis, o XIX a. pradžioje – žurnalas.

## Šaltiniai

* Žurnalistikos enciklopedija, 1997 Vilnius
* P. Vileišis „Apie Joną Gutenbergą ir apie tai, kaip žmonės skaityti ir rašyti išmoko“, 1900 m.
* S. Dabušis „Jonas Gutenbergas – spaudos išradėjas“, 1935 m., Kaunas
Jonas Kęsgaila

**Jonas Kęsgaila** ( , apie 1405 m. Kražiuose ? – 1485 m. greičiausiai Kražiuose) – Žemaitijos seniūnas, Lietuvos Didžiosios Kunigaikštystės bajoras, didikas, valstybės ir karinis veikėjas.

## Biografija

Kilęs iš Lietuvos didikų Kęsgailų giminės. Tėvas Mykolas Kęsgaila Valimantaitis, motina greičiausiai Elena, Rėkučio iš Medininkų duktė. Brolis Mykolas Kęsgaila, sūnus Stanislovas Jonavičius Kęsgaila.

## Valstybės tarnyba

1440 m. su tėvu dalyvavo derybose dėl Kazimiero kandidatūros į Lietuvos Didžiojo kunigaikščio sostą. Po tėvo mirties 1451–1485 m. Žemaitijos seniūnas. 1454–1466 m. per Trylikametį karą jo nurodymu žemaičiai saugojo kelius tarp Livonijos ir Prūsijos, 1455 m. buvo užėmę Klaipėdą. 1477–1478 m. Trakų kaštelionas, 1478–1484 m. Vilniaus kaštelionas.

Lenkijos karalius ir Lietuvos didysis kunigaikštis Kazimieras Jogailaitis 1465 m. balandžio 16 d. Gardine surašytu raštu dovanojo tris dvarus Žemaitijoje. Vienas iš jų – Pašakarnių dvaras.

## Šaltiniai

|-
Burtniekas

**Burtniekas** ( **Burtnieko ežeras**, **Burtniekų ežeras**, **Astjervas**) – didelis, seklus ežeras Latvijos šiaurėje, Valmieros savivaldybėje.

Į Burtniekų ežerą įteka Rūja, Seda, Ėkinupė, Briedė; išteka Salaca. Ežere yra 3 mažos salelės, kurių bendras plotas 1,4 ha, didžiausios – Enksarė ir Cepurytė.

Rytiniame krante yra draustinis „Burtniekų ežero pievos“. Po ištekančios upės – Salacos – sureguliavimo 1929 m. ežero lygis pažemėjo 1 metru. Burtniekas yra vienintelis ežeras Latvijoje, kurio bangos suformavo uolų atodangas – jos yra ežero pietrytiniame krante. Po ežero vandens lygio pažeminimo bangos nebepasiekia smiltainio atodangų ir uolų aukštis pamažu mažėja. Uolos yra saugomas gamtos objektas. Visas ežeras priklauso Šiaurės Vidžemės biosferos rezervatui, kraštovaizdžio apsaugos zonoje. Ežere yra 17 žuvų rūšių.

## Šaltiniai

## Literatūra
* Guntis Kavacs (Hrsg.): *Latvijas daba. Enciklopēdija*, Band 1: *A – Dom*. Latvijas Enciklopdija, Riga 1994, ISBN 5-89960-050-0.
LRT Klasika

**LRT Klasika** – antrinė LRT radijo programa. Skirta kultūrai ir klasikinei muzikai.

## Pavadinimai
* 1956–1998 m. Lietuvos radijo antroji programa;
* 1998–2012 m. **Klasika**;
* Nuo 2012 m. liepos 27 d. **LRT Klasika**.

## Programa
40% laiko transliuojamos kultūros–šviečiamosios laidos, 49% – muzika.

Transliuojamos ir laidos tautinėms mažumoms: rusams, lenkams, baltarusiams, ukrainiečiams, totoriams bei žydams.

## Laidos

* Arčiau manęs
* Ars musica
* Euroradijo koncertas
* Iš radijo aukso fondo
* Kasdienybės kultūra
* Likimai
* Manasis aš
* Mažoji studija. Muzikos menas
* Mažoji studija. Noriu tikėti
* Mažoji studija. Poetiniai skaitymai
* Mažoji studija. Popiežius ir pasaulis. Septintoji diena
* Modus
* Musica sacra
* Muzikinė dėžutė
* Muzikinis pastišas
* Operos vakaras
* Pašnekesiai apie tave ir kitus
* Po lyros ženklu
* Radijo paskaitos
* Ryto allegro
* Ryto rasa krito
* Santara
* Šv. Mišios iš Vilniaus arkikatedros bazilikos
* Vakaras su knyga
* Vatikano radijas
* Žmonės ir idėjos

## Šaltiniai
Mykolas Kęsgaila

**Mykolas Kęsgaila** (, apie 1405 m. – 1474 m. Vilniuje) – Lietuvos Didžiosios Kunigaikštystės bajoras, Deltuvos didikas, valstybės ir karinis veikėjas.

## Biografija

Kilęs iš Lietuvos didikų Kęsgailų giminės. Tėvas Mykolas Kęsgaila Valimantaitis, motina greičiausiai Elena, Rėkučio iš Medininkų duktė. Brolis Jonas Kęsgaila.

1439 m. pažymėtas kaip Florencijos bažnytinės unijos priešininkas.

## Valstybės tarnyba

1446–1451 ir 1459–1474 m. Lietuvos didysis kancleris, 1451–1458 m. Lietuvos Didžiojo kunigaikščio vietininkas Smolenske, 1459–1474 m. Vilniaus vaivada. Apie tris dešimtmečius kartu su broliu vadovavo Lietuvos Didžiosios Kunigaikštystės politikai.

Vilniaus katedroje įrengė Kęsgailų koplyčią. Jo 1455 m. balandžio 14 d. patvirtintame Kazimiero Jogailaičio dovanojimo rašte Radvilai Astikaičiui pirmą kartą paminėtas Biržų vardas.

## Šaltiniai

|-
Stanislovas Jonavičius Kęsgaila

**Stanislovas Jonavičius Kęsgaila** (, apie 1451 m. greičiausiai Kražiuose – 1527 m. Vilniuje) – Lietuvos Didžiosios Kunigaikštystės bajoras, Deltuvos didikas, valstybės ir karinis veikėjas.

## Biografija

Kilęs iš pirmųjų Lietuvos didikų Kęsgailų giminės. Tėvas Jonas Kęsgaila. Tėvo brolis Mykolas Kęsgaila, sūnus Stanislovas Stanislovaitis Kęsgaila.
## Šeima
Buvo vedęs tris kartus. Turėjo tris sūnus:Mykolą, Joną ir Stanislovą (būsimą stambų Lietuvos magnatą); paskutinė gimė duktė Barbora.

## Valstybės tarnyba

1486–1527 m. Žemaitijos seniūnas, 1499–1522 m. Trakų kaštelionas, 1522–1527 m. Vilniaus kaštelionas.

1494 m. vasario 5 d. Lietuvos vardu Maskvoje sudarė taikos sutartį su Rusija, o kitą dieną Lietuvos Didžiajam kunigaikščiui Aleksandrui *[[per procura]]* vedė kunigaikščio Ivano III dukterį Eleną.

1501 m. kartu su kitais Melniko sutarties dalyviais Didžiojo kunigaikščio Aleksandro buvo pašalintas iš Ponų tarybos. 1501–1502 m. po Simono Alšėniškio ėjo Lietuvos didžiojo etmono pareigas vietoje Viedrošos mūšyje rusų nelaisvėn patekusio Konstantino Ostrogiškio, vadovavo LDK kariuomenei kare su Maskva, 1503 m. etmono bulę perdavė Stanislovui Kiškai. 1516 m. kilus pasienio konfliktui jo vadovaujami žemaičiai prie Ragainės sumušė kryžiuočius ir iš ordino valdžios išvadavo Katyčius ir jų apylinkes.

Palaidotas Vilniaus katedros Kęsgailų koplyčioje.

## Šaltiniai

|-
Katharas

**Katharas** (; buv. **Katha**, **Kata**) – miestas šiaurės Mianmare, Sagaino provincijoje, vakariniame Iravadžio krante, prie Mandalajaus-Mjičinos geležinkelio. Žvejyba, ryžių auginimas, medienos kirtimas.

Katharas yra Džordžo Orvelo knygos *Birmos dienos* (1934 m.) Kjauktados miesto prototipas. 1926–1927 m. pats Orvelas tarnavo Indijos policijos skyriuje Kathare.
Pasaulio prekybos centro memorialas

**Pasaulio prekybos centro memorialas** – memorialas skirtas rugsėjo 11 atakų metu sugriuvusiems Pasaulio prekybos centro pastatams atminti.

2006 m. rugpjūčio mėn. pasaulio prekybos centro memorialo fondas bei Niujorko ir Niudžersio uosto valdyba pradėjo memorialo ir muziejaus statybos darbus. Memorialas įkurtas Pasaulio prekybos centro sklypo vietoje, kurioje iki rugsėjo 11 atakų stovėjo dvyniai dangoraižiai. Memorialas skirtas pagerbti per atakas žuvusiems žmonėms ir gelbėtojams.
Niujorko miesto vėliava

**[[Niujorkas|Niujorko]] miesto vėliava** yra oficiali miesto trispalvė vėliava, susidedanti iš trijų lygių vertikalių spalvų juostų: kairėje – mėlyna, viduryje – balta, dešinėje – oranžinė. Vėliavos centre yra miesto herbas. Trispalvė buvo kurta pagal tuometinę Nyderlandų vėliavą, panaudotą 1625 metais, kai Manheteno saloje buvo įkurtas Naujojo Amsterdamo miestas (dabar tapęs Niujorku).
Kalibras (reikšmės)

Žodis **kalibras** lietuvių kalboje reiškia:

* kalibras – ginklo vamzdžio arba kulkos ar sviedinio skersmuo;
* kalibras – vandentiekio ar kitokio vamzdžio, strypo, vielos ir kt. skersmuo;
* kalibras – matavimo vienetas, lygus 1/100 colio (254 μm).

Taip pat:
* laikrodžio kalibras – laikrodžio skersmens matas
Pūdas

**Pūdas** () – pasenęs senovinis rusiškos matų sistemos masės vienetas. Dabar laikoma, kad pūdas lygus 16 kg, nors originalus pūdas buvo 16,380496 kg.

1 pūdas (*пуд*) = 40 svarų (*фунт*) = 1280 lotų (*лот*) = 3840 zolotnikų (*золотник*) = 368640 dalių (*доля*).

O 10 pūdų lygu 1 berkovcui (*берковец*).

1920 m. Tarybų Rusijoje dekretu „Apie tarptautinės metrinės matų ir svorių sistemos įvedimą“ (*О введении международной метрической системы мер и весов*) atšauktas nemetrinių matų (ir pūdo) vartojimas Rusijoje (ir vėlesnėje TSRS). Tačiau dar gana ilgai javų derlių ir duonos kiekį matuodavo pūdais.

## Nuorodos

* Apie grūdų pūdą Brockhaus’o enciklopedijoje
Mina

Žodis **mina** lietuvių kalboje reiškia:

* mina, sausumos mina – inžinerinis amunicijos vienetas, skirtas daryti žalą priešui; minosvaidžio svaidmuo;
* jūrinė mina – amunicijos vienetas, skirtas naudoti po vandeniu ir naikinti laivus;
* mina – sprogmenys, įtaisyti po apgultos tvirtovės siena, kuriuos susprogdinus sudaroma spraga sienoje;
* mina – vabzdžio išgraužtas takas augalo lape.
Taip pat:
* mina – veido išraiška;
* mina – senovės Graikijos svorio matas;
* Mina – musulmonų piligrimystės vieta Saudo Arabijoje;
* Mina – miestai Gabone, Graikijoje, Filipinuose, JAV, Kanadoje, Nigerijoje.
Aukščiausioji Taryba

**Aukščiausiąja Taryba** buvo vadinamas TSRS ir jos respublikų aukščiausias valdžios organas, pvz.:

* TSRS Aukščiausioji Taryba;
* LTSR Aukščiausioji Taryba (nuo 1990 m. – Aukščiausioji Taryba – Atkuriamasis Seimas);
* Latvijos Respublikos Aukščiausioji Taryba.
Mina (matas)

**Mina** (, *mine*) - senovės Graikijoje naudotas svorio ir piniginis vienetas, lygus 50 šekelių ar 100 drachmų. 

Minas (*m'na*) naudojo jau senovės Šumere (talentų ir šekelių tada dar nenaudojo). Vėliau mina buvo lygi 1/60 talento ir 60 šekelių. Tarpupio regione ilgai buvo naudojama šešiasdešimtainė sistema.
Fugasas

**Fugasas** – inžinerinis sprogmuo, įrengtas grunte, statinio ar kito objekto viduje, po vandeniu. Paprastai tai improvizuota mina, sprogdinama nuotoliniu būdu, siekiant padaryti žalos priešui ar bent sutrukdyti jo judėjimą.

## Istorija
Karo inžinieriai fugasus naudoja nuo XVIII a. vidurio, nors pirmą kartą fugasas paminėtas XVI a. Fugasus naudojo kai kuriuose Europoje vykusiuose karuose, JAV revoliucijoje, JAV Pilietiniame kare. Gana plačiai fugasus naudojo ir Antrajame pasauliniame kare.

## Fugasų klasifikacija

Pagal sprogdinimo būdą:
* sprogdinami elektros signalu (laidais)
* sprogdinami radijo signalu
* sprogdinami padegamąja virvele ar kitu ugniniu būdu
* sprogdinami mechaniškai, naudojant tempiamąjį mechanizmą ar pan.

Pagal užtaiso tipą:
* paprastasis fugasas
* padegamasis fugasas
* skeveldrinis fugasas
* cheminis fugasas
* branduolinis fugasas
* akmenų fugasas
* sviedininis fugasas

**Padegamasis fugasas** (; ) – fugasas, kurio sprogstamajam užtaisui sprogus išsviedžiamos skystos ar klampios padegamosios medžiagos. Jos dažnai būna metalinėse talpyklose (statinėse, kanistruose, bakuose ir kt.). Degiąsias medžiagas padega specialios padegimo priemonės.

**Cheminis fugasas** (; ) – fugasas, kurio sprogstamajam užtaisui sprogus išsklaidomos kovinės nuodingosios medžiagos.
 Cheminį fugasą sudaro:
* korpusas, užtaisytas nuodingosiomis medžiagomis
* sprogstamosios medžiagos užtaisas nuodingosioms medžiagoms išsviesti ir paskleisti
* sprogdiklis.
Cheminis fugasas gali būti įrengiamas atskirai, minų lauke, kitose inžinerinėse užtvarose, gali būti cheminės užtvaros dalis.

**Branduolinis fugasas** (; ) – branduolinis šaudmuo branduolinėms užtvaroms daryti. Branduolinį fugasą sudaro:
* branduolinis užtaisas
* sužadinimo sistema
* saugikliai
* leidimo sistema
* maitinimo šaltiniai.
Įtaisomas grunte (gręžinyje) ar po vandeniu. Sprogdinamas autonominiu laiko įtaisu arba nuotoliniu būdu naudojant radijo ar laidinio ryšio liniją.

## Nuorodos
* История зарождения и развития минного оружия
* История зарождения и развития минного оружия
Reuso tarptautinis oro uostas

**Reuso oro uostas** () – tarptautinis oro uostas, esantis Ispanijoje, Katalonijoje, įsikūręs 3 km nuo Reuso miesto, 7,5 km nuo Taragonos ir apie 80 km į pietus nuo Barselonos. Daugiausia vykdomi užsakomieji skrydžiai į JK miestus. Reguliarūs skrydžiai vykdomi į Londono – Stanstedo, Londono – Lutono, Frankfurto Hano, Dublino, Liverpulio, Glazgo Prestviko oro uostus. 

Visus reguliarius skrydžius iš Reuso oro uosto vykdo didžiausia Europoje pigių skrydžių bendrovė Ryanair, veiklą oro uoste pradėjusi 2005 m. 

Keleivių skaičius, aptarnaujamas Reuso oro uoste, per paskutinius kelerius metus ženkliai išaugo. Toks augimas yra siejamas su oro bendrovės Ryanair atėjimu į šį oro uostą.

! Metai
! Aptarnauti keleiviai
! Metai
! Aptarnauti keleiviai
|-----
| 1999
| 630 263
| 2000
| 728 221
|-
| 2001
| 744 096
| 2002
| 764 742
|-----
| 2003
| 846 731
| 2004
| 1 138 009
|-
| 2005
| 1 382 257
| 2006
| 1 380 267
|}

*Šaltinis: Reus Airport, [[AENA]].

== Susisiekimas ==

* Autobusas maršrutu Reuso oro uostas – [[Barselona|Barselonos]] *Sants'' stotis, kursuoja kiekvieną valandą. Bilieto kaina 11 eurų. Trukmė 90 min.
* Maršrutu Reuso oro uostas – Reuso miestas (50 maršrutas), autobusas kursuoja kas pusvalandį. Bilieto kaina 2 eurai.

## Nuorodos
* AENA Ispanijos oro uostų interneto svetainė
* REUS TRANSPORT Reuso miesto transporto informacija
Stanislovas Stanislovaitis Kęsgaila

**Stanislovas Stanislovaitis Kęsgaila** (, 1503 m. rugpjūčio 3 d. Vilniuje – 1532 m. Vilniuje) – Lietuvos Didžiosios Kunigaikštystės didikas, valstybės ir karinis veikėjas.

## Biografija

Kilęs Lietuvos didikų Kęsgailų giminės. Tėvas Stanislovas Jonavičius Kęsgaila, iš kurio paveldėjo didžiulį turtą ir įtakingą padėtį valstybėje. Žmona Ona Kiškaitė. Mirė jaunas, nepalikęs įpėdinių. Dėl jo turtų kilę teisminiai ginčai tarp pretendentų į palikimą išspręsti 1547 m. Didžiojo Kunigaikščio Žygimanto Augusto sprendimu.

## Valstybės tarnyba

1527–1532 m. Žemaitijos seniūnas, paskutinis iš Kęsgailų, 1528–1532 m. Trakų kaštelionas. Lietuvos didysis kunigaikštis Žygimantas Senasis, skirdamas Kęsgailą Žemaitijos seniūnu, pakeitė krašto valdymą ir apribojo seniūno valdžią, palikdamas tik 9 iš 25 valsčių, kuriuose gyveno tik apie dešimtadalį Žemaitijos gyventojų. Tačiau 1528 m. vedęs Oną Kiškaitę, tapo turtingiausiu Lietuvos didiku, LDK kariuomenei nuvesdavo 617 raitelių.
## Šaltiniai

## Nuorodos



|-
Magistralė (kompiuteris)

**Magistralė** – daugialaidė linija, kuria persiunčiami duomenys, adresai ir komandos (valdymo signalai) tarp kompiuterio ir jo komponentų: procesoriaus, atminties, diskų įtaisų, Į/I įrenginių. Ja siunčiami duomenys bitų pavidalu (dvejetainiu kodu). Magistralės būna 8, 16, 32 ir 64 bitų, šis skaičius dar vadinamas *magistralės pločiu*.

Pagal duomenų perdavimą magistralės skirstomos į:
* lygiagrečiąsias, kai signalai siunčiami lygiagrečiai, vienu metu per daug kanalų. Tokių magistralių pavyzdžiai: PCI, AGP, FSB magistralė.
* nuosekliąsias, kai signalai siunčiami nuosekliai, per vieną arba daugiau atskirų kanalų. Pavyzdžiai: USB, RS-232, PCI Express.

Signalas, kurį siunčia vienas iš įrenginių, gali būti priimtas visų kitų prie magistralės prijungtų įtaisų. Dažniausiai magistralę sudaro daugybė komunikacijos linijų. Senesnės kompiuterių magistralės buvo paprasti elektros kabeliai su daugybe jungčių, tačiau dabar šis terminas apibrėžia bet kokius fizinius komponentus, naudojamus duomenims perduoti. 

Kompiuteryje yra įvairių skirtingų magistralių, užtikrinančių ryšį tarp įvairių kompiuterio hierarchijos struktūros lygių komponenčių.

## Sisteminė magistralė

Magistralė, kuri jungia centrinį procesorių, atmintį ir įvesties/išvesties sistemą, vadinama sistemine magistrale.

Sisteminė magistralė skirstoma į tris magistrales:
* adresų
* valdymo
* duomenų

## Šaltiniai
Mjičina

**Mjičina** () – miestas Mianmaro šiaurėje, Iravadžio vakariniame krante, 780 km į šiaurę nuo Mandalajaus; Kačinų valstijos sostinė. ~150 tūkst. gyventojų; daugiausia kačinų, šanų, bamarų, kinų. Svarbus ryžių auginimo centras. Šiauiausias Mianmare upių uostas ir paskutinė Jangono-Mandalajaus-Mjičinos geležinkelio stotis. Yra universitetas, koledžas.

## Sportas
* Kachin United FC – futbolo klubas;

## Šaltiniai

## Nuorodos
* Transfermarkt
* SOCCERWAY
* Globalsportsarchive
Liudas Vilimas

**Liudas Vilimas** (1912 m. rugsėjo 15 d. Kušlėnuose, Mažeikių valsčius – 1966 m. rugpjūčio 22 d. JAV) – lietuvių dailininkas.

## Biografija
1935 m. baigė Kauno meno mokyklą. Nuo 1938 m. studijavo Vienos dekoratyvinės dailės akademijoje. 1940 m. pirmasis Panevėžio teatro dailininkas. Nuo 1949 m. gyveno JAV. Dirbo vitrinų dekoravimo srityje. Sukūrė knygų iliustracijų, teatro dekoracijų, tapybos darbų, pašto ženklų.

## Šaltiniai
Šinbujanas

**Šinbujanas** miestas Mianmaro šiaurėje, Sagaino provincijoje, į šiaurės vakarus nuo Mjičinos, netoli Čindvino upės. Per miestą eina Ledo kelias, jungintis Indijos Asamo valstiją ir Kinijos Junano provinciją.
Čindvinas

**Čindvinas** () – upė vakarų Mianmare; didžiausias dešinysis Ajejarvadžio (Iravadžio) intakas. Prasideda Kačinų valstijoje, Kumuno kalnų Hukaungo slėnyje, sutekėjus Tainaichos, Tabijos, Tavano ir Tarono upėms. Padžioje teka į šiaurės vakarus, paskui pasuka į pietus ir teka tarpukalnių dubuma. Prateka Sagaino ir Magvajaus provincijas, įteka į Ajejarvadį tarp Bagano ir Mjindžano.

Didžiausias intakas – Uju (kairysis).

Čindvinas vasaromis patvinsta. Žemupys laivuojamas. Čindvino vanduo naudojamas drėkinimui.
Mimikos raumenys

**Mimikos raumenys** (, *facial muscles*) – skersaruožiai galvos veidinės dalies raumenys, kurių funkcija yra formuoti veido išraišką ir taip perduoti emocinę informaciją.

Tai poodiniai raumenys, vienu galu besitvirtinantys prie kaulo, kitu – prie odos. Juos inervuoja VII galvos nervas (veidinis nervas). Tuo tarpu greta esančius kramtomuosius raumenis inervuoja apatinis žando nervas (trišakio nervo dalis).

Susitraukiant mimikos raumenims raukšlėjasi veido oda, todėl nuolat ar dažnai susitraukiantys raumenys sukelia raukšlelių atsiradimą. Vienas būdų panaikinti tokias raukšles – paralyžuoti tam tikrus mimikos raumenis botulinu.

## Nuorodos
* ARTNATOMY  (interaktyviai rodo mimikos raumenis)
* Šaltiniai:
Flotilė

**Flotilė** () – tam tikros paskirties laivynas bei įgula. Paskirtis gali būti įvairi: prekybos laivynas, karinis laivynas. Flotilę gali sudaryti funkciniu principu atskirti vienetai. Pavyzdžiui, Lietuvos karo laivų flotilė susideda iš štabo ir 3 laivų divizionų: Patrulinių laivų diviziono, Priešmininių laivų diviziono, Pagalbinių laivų ir katerių diviziono.

## Išnašos
Stanislovas Kęsgaila

**Stanislovas Kęsgaila** (, 1520 m. Kražiuose – 1554 m. vasario mėn. Vilniuje) – Lietuvos Didžiosios Kunigaikštystės didikas, valstybės veikėjas.

## Biografija

Kilęs Lietuvos didikų Kęsgailų giminės. Tėvas Mikalojus Jonavičius Kęsgaila, motina Ona Radvilaitė, Jono Radvilos duktė, Mikalojaus Radvilos Juodojo sesuo. 
## Šeima
Žmona Sofija Chodkevičiūtė (*Zofia Chodkiewicz*), sūnus Jonas Stanislovaitis Kęsgaila. Nuo 1549 m. Kražių grafas.

1545–1552 m. LDK stalininkas, Rodūnės seniūnas, nuo 1551 m. LDK pataurininkis, Mogiliovo ir Tykocino seniūnas.

Artimas Žygimanto Augusto bičiulis, rėmė jo vedybas su Barbora Radvilaite. Buvo vienas pirmųjų Reformacijos šalininkų Lietuvoje.

Palaidotas Vilniaus katedros Kęsgailų koplyčioje.

## Šaltiniai

## Nuorodos
Inlės ežeras

**Inlės ežeras** () – gėlavandenis ežeras rytų Mianmare, Šanų valstijoje, Šano kalnuose, 875 m aukštyje. Tai antras pagal dydį Mianmaro ežeras, kurio ilgis 22 km, plotis iki 10 km. Vandens lygis kinta priklausomai nuo sezono.

Inlės ežero pakrantėse ir salose, ant polių pastatytuose namuose gyvena intų tautybės žmonės (~70 tūkst., 17 kaimų). Jie augina daržoves, vaisius, gėles vadinamuosiuose „plaukiojančiuosiuose soduose“ – virbais sutvirtintose dirbtinėse salose. Pelkėtos ežero pakrantės išvagotos kanalų, kuriais plaukiojama valtimis ir kanojomis. Šalia ežero įsikūręs Njaungšvės miestas. Intai taip pat verčiasi žvejyba, žuvis gaudydami unikalu būdu – irkluodami irklu su koja, o su kartimi gindami žuvis į bambukinę gaudyklę.

Ežere ir jo pakrantėse gausu paukščių.

## Nuorodos
* Video siužetas apie Inlės ežerą
Aukso Uola

**Aukso Uola** arba **Tšaiktijo pagoda** () – budistų piligrimystės vieta Mianmare, Monų valstijoje. Tai milžiniška aukso spalvos uola, balansuojanti ant bedugnės krašto, ir ant jos pastatyta 5,5 m aukščio pagoda.

Pasak legendos, XI a. karalius Tisa gavo Budos plauką iš atsiskyrėlio. Jis liepė karaliui rasti didžiulį akmenį, primenantį atsiskyrėlio galvą, užkelti jį ant uolos krašto, pastatyti ant jo šventyklą ir ten saugoti plauką. Karalius rado tinkamą akmenį jūros dugne, paauksavo ir pastatė taip, kaip sakė atsiskyrėlis. Tikintieji tiki, kad uola nenukrenta į bedugnę tik dėl to, kad ją atsveria Budos plaukas.
Freightliner LLC

**Freightliner LLC** – JAV sunkiųjų sunkvežimių, balninių vilkikų, bei šasi gamintojas, priklausantis Vokietijos koncernui „Daimler Truck“. Kompanija yra geriausiai žinoma dėl 8-5 klasės sunkvežimių gamybos. „Freightliner“ yra didžiausias sunkvežimių gamintojas Šiaurės Amerikoje.

## Istorija

„Freightliner“, kaip prekinis ženklas, įregistruotas 1942 m.

## Šaltiniai
UML komponentų metamodelis

Šiame straipsnyje aprašomas vienas iš UML naudojamų metamodelių, t. y. yra komponentų diagramos metamodelis. Komponentų diagramos metamodelis suteikia galimybę atvaizduoti sistemos fizinius komponentus, jų konfigūraciją bei komponentų tarpusavio sąryšius. Fiziniais komponentais gali būti failai, antraštės, bibliotekos, moduliai, vykdomosios programos ar pakuotės.

----

**Komponentų diagrama**

Komponentų diagramos suteikia sistemos fizinį vaizdą. Komponentų diagramos rodo struktūrą bei priklausomybes tarp sistemos komponentų, įtraukiant pirminio kodo komponentus, dvejetainio kodo komponentus bei vykdomųjų programų komponentus. Šios diagramos, vaizduojant komponentų sąsajas, taip pat rodo išoriškai matomą komponentų elgseną. Priklausomybės tarp komponentų vaizduojamos kaip priklausomybės sąryšiai tarp komponentų bei sąsajų su kitais komponentais.

Trumpai aptarsime kokius kriterijus reikia taikyti aprašant komponentą. Svarbiausia, komponentas turi būti pakaitalas to, ką vaizduoja. Antra, komponentas turi tiekti sąsają, kad kiti komponentai galėtų sąveikauti ir gauti komponento teikiamas paslaugas. Komponentai leidžia paprastai atvaizduoti realizavimo klasių grupavimą.

Remiantis naudojamumu ir tinkamumu sistemai gali būti modeliuojami skirtingų tipų komponentai. Modeliuojami komponentai gali būti paprasti vykdomųjų programų komponentai arba bibliotekos komponentai, aprašantys sistemos ir taikomųjų programų bibliotekas naudojamas sistemoje. Taip pat galima naudoti failo komponentus, kurie atvaizduoja taikomosios programos pirminio kodo failus ar dokumento failus, atvaizduojančius, pvz., vartotojo sąsajos failus tokius, kaip HTML ar JSP failai. Komponentus galima naudoti netgi sistemos duomenų bazės lentelėms.

Toliau, apžvelgus komponentų koncepciją komponentų diagramoje, pateikiama notacija komponentų diagramoms braižyti.

Komponentų diagrama gali būti naudojama modeliuoti ir dokumentuoti bet kokios sistemos architektūrai.
Abiškolis

**Abiškolis** – nedidelio ploto ežeras Kazachstane, Almatos srityje. Abiškolis yra šalia Balchašo ežero. Abiškolio ežeras yra 338 metrų aukštyje.

## Šaltiniai
Adaikolis

**Adaikolis** () – ežeras Kazachstane, Kustanajaus srityje. Ežeras telkšo 264 metrų aukštyje. Adaikolis yra nutolęs nuo Kustanajaus miesto apie 180 km.

## Nuorodos
* Adaikolio žemėlapis
Antgurkliai

**Antgurkliai** – kaimas Tauragės rajono savivaldybėje, 5 km nuo Požerūnų geležinkelio stoties.

## Gyventojai

## Šaltiniai
Balandiškiai (Tauragė)

**Balandiškiai** – kaimas Tauragės rajono savivaldybėje, 2,5 km nuo Dauglaukio. 

## Gyventojai

## Šaltiniai
Nabopalasaras

**Nabopalasaras** (valdymo laikai 626–604 m. pr. m. e.) – Mesopotamijos valdovas, pradėjęs naują dinastiją ir naują Mesopotamijos istorijos etapą.

Jis buvo chaladėjų vadas, 626 m. pr. m. e. vadovavęs sėkmingam Babilono sukilimui prieš Asiriją. Po dešimties metų jam pavyko prijungti visus Mesopotamijos miestus, o sudaręs sąjungą su Medija, pasidalijo su ja ir buvusias Asirijos valdas.

## Išnašos
Baltramiejiškiai

**Baltramiejiškiai** – kaimas Tauragės rajono savivaldybėje, 5 km į pietus nuo Tauragės, dešiniajame Šešuvies krante.

Kaimo pavadinimas – ilgiausias (16 raidžių) iš vieno žodžio sudarytas gyvenvietės pavadinimas Lietuvoje (kartu su Skirsnemuniškiais).

## Gyventojai

## Šaltiniai
Beigeriškiai

**Beigeriškiai** – kaimas Tauragės rajono savivaldybėje, 5 km į pietvakarius nuo Tauragės, prie pat Staiginės kaimo ir geležinkelio tilto per Ežeruonos upelį.

## Gyventojai

## Galerija

Beigeriškiai, sodyba.JPG|Pakelės sodyba
Požerūnų tiltas nuo Beigeriškių.JPG|Požerūnų tiltas nuo Beigeriškių pusės
Tauroggen 1941 06 (RaBoe).jpg|Prie nugriauto tilto, 1941 m.


## Šaltiniai
Karinis laipsnis

**Karinis laipsnis** – asmeniui suteiktas vardas, nurodantis jo padėtį kariškių hierarchinėje sistemoje. Karinis laipsnis paprastai siejamas su jo turėtojo kaip kariškio kvalifikacija. Kariniai laipsniai suteikiami asmenims, tarnaujantiems ginkluotose pajėgose ir sukarintose organizacijose ar esantiems rezerve. Karinis laipsnis paprastai suteikia galimybę užimti tam tikras pareigas karinėje organizacijoje, nors tam vien laipsnio nepakanka, reikia ir tam tikrų dalykinių įgūdžių.

## Kariuomenės be karinių laipsnių
Karinius laipsnius paprastai turi visos kariuomenės, nors buvo ir išimčių. TSRS Raudonoji armija 1918–1935 m. karinių laipsnių neturėjo. Tuo metu kariškiai turėjo pareigybinius rangus (pvz., *kuopos vadas* (*комроты*), *pulko vadas* (*комполка*) ir kt.), kurie buvo panašūs į karinius laipsnius. Tačiau kariniai laipsniai paprastai yra universalūs, jie yra vienodi nepriklausomai nuo kariuomenės rūšies (pvz., Tarybinėje Armijoje majoras galėjo būti tiek bataliono vadas, tiek specialistas inžinierius, juristas, gydytojas). O pareigybiniai rangai buvo specifiniai tam tikroms kariuomenės rūšims ir tam tikroms tarnyboms. Pvz., Raudonosios Armijos *kombatas* buvo karininkas (tuomet karininkus vadindavo *vadais*) bataliono vadas. Bet tokio laipsnio negalėjo turėti karinis inžinierius (to paties hierarchinio lygio karinis inžinierius buvo vadinamas 2-ojo rango karo inžinieriumi), karinis veterinarijos gydytojas (2-ojo rango karinis veterinarijos gydytojas), karinis tiekimo specialistas (2-ojo rango intendantas) ir pan. Kariniai laipsniai rikiuotės karininkams vėl buvo įvesti 1935 m., specialistams jie buvo suteikti 1942–1943 m.

Karinių laipsnių neturėjo ir Kinijos Liaudies Respublikos armija 1965–1988 m., Albanijos armija 1966–1991 m.

Ši tradicija buvo paremta „revoliuciniu požiūriu“ į karininkus kaip ponus. Dėl panašaus revoliucinio požiūrio JAV neturi ordinų (tik medalius), kurie JAV įkūrimo metu atrodė netinkami respublikai kaip aristokratinis atributas.

## Karinių laipsnių klasifikacija
Kariniai laipsniai paprastai skirstomi į tris plačias grupes:
* karininkai ( ar *commissioned officers*). Angliškas pavadinimas susijęs su karininko patento (dabar tai atitinka karininko diplomą) suteikimu. Jie apmokyti vadovauti ir užima vadovaujančias pareigas.
** generolai
** vyresnieji karininkai (pradedant majoru ir baigiant pulkininku, kartais – brigadininku)
** jaunesnieji karininkai (pradedant leitenantais ir baigiant kapitonais)
* puskarininkiai ().
* kareiviai ()
Mardukas

**Mardukas** () − babiloniečių dievybė, griausmavaldis dievas. Iš pradžių saulės dievas, Babilono miesto globėjas. Nuo XVIII a. pr. m. e. Babilonijos karalystės vyriausiasis dievas, pakeitęs Enlilį, pasaulio kūrėjas.

I tūkstantmečio pr. m. e. viduryje Babilonijos žyniai, stengdamiesi iškelti Marduką virš kitų dievų, priskyrė jam jų bruožus ir funkcijas.

Mardukas buvo vaizduojamas kaip barzdotas vyriškis ilgu drabužiu, cilindro formos karūna, su valdžios ženklais kairėje ir rimbu dešinėje rankoje.

Mardukas įveikė chaoso drakonus Tiamat ir Kingu bei taip tapo visagaliu. Buvo pripažintas kaip visatos ir žmonijos kūrėjas, šviesos ir gyvybės dievas, likimų valdovas. Jis tapo toks gerbiamas, kad turėjo apie 50 titulų. Galiausiai buvo vadinamas tiesiog **Belu** (*Bel*) – „viešpačiu“.

## Nuorodos
* Mardukas
Odometras

**Odometras** (gr. *hodos* – kelias, *metron* – matuoju) – prietaisas, skirtas nuvažiuotam atstumui matuoti.

Šį prietaisą galima rasti kiekvieno automobilio prietaisų skydelyje. Odometrai būna dviejų tipų: mechaniniai ir elektroniniai. Neretai odometrai yra integruoti į spidometrus.
Drąslaukis

**Drąslaukis** – kaimas Tauragės rajono savivaldybėje, 6 km į pietryčius nuo Tauragės.

## Istorija

Drąslaukyje buvęs dvaro centras, dvaras priklausė Beinaravičiams. Dvaro sodybos pastatas sunyko arba sudegė per Antrąjį pasaulinį karą, išliko tik dvaro fragmentai ir tvenkiniai žuvivaisai.

Šalia dvaro yra kapinaitės, teritorija ariama. Čia aptikti XVII a, Rygos miesto šilingai. Kapinaičių pakraštyje stovėjo mūrinė koplyčia su kalvio darbo kryžiumi ir skulptūra. 1976 m. koplyčia nugriauta.

## Gyventojai

## Šaltiniai
Ceikiškė (Tauragė)

**Ceikiškė** – kaimas Tauragės rajono savivaldybėje, 3 km į pietvakarius nuo Tauragės, prie magistralinio kelio . Kaime yra paminklas 1950 m. žuvusiems Kęstučio apygardos Butigeidžio rinktinės Lietuvos partizanams.

## Gyventojai

## Šaltiniai
Dunokai

**Dunokai** – kaimas Tauragės rajono savivaldybėje, 6 km į pietus nuo Tauragės.

## Gyventojai

## Šaltiniai
Trakšeliškiai (Tauragė)

**Trakšeliškiai** – buvęs kaimas Tauragės rajono savivaldybėje, 6 km į šiaurės rytus nuo Tauragės, prie magistralinio kelio . Kaime yra kapinės, kuriose yra išlikęs kryžius, statytas 1913 m. Kaimą supa Tauragės-Batakių miškai.

## Etimologija

Kaimo pavadinimas kilęs nuo Sebastijano Trakšelaičio pavardės, kuris turėjo vieną valaką žemės šiame kaime, kai šis priklausė Šemetos vaitijai.

## Istorija

Rašytiniuose šaltiniuose kaimas minimas nuo 1642 m., kai buvo paminėtas Tauragės inventoriuje, nes tada Trakšeliškiai priklausė Tauragės valsčiui, Šemetos vaitijai, kuriame buvo 2 valakai žemės.

## Gyventojai

## Šaltiniai
Trakininkai (Tauragė)

**Trakininkai** – kaimas Tauragės rajono savivaldybėje, 7 km į vakarus nuo Tauragės.

## Gyventojai

## Šaltiniai
Stygų dvilypumas

**Stygų dvilypumas** – tam tikra simetrijų fizikoje teorinė grupė, įgalinanti sujungti skirtingas superstygų teorijas. Tai buvo vienas iš svarbiausių atradimų antrosios superstygų revoliucijos metu, padėjęs sujungti visas penkias superstygų teorijas į vieną – M-teoriją.

Visos superstygų teorijos yra susietos tam tikromis transformacijomis, vadinamomis dvilypumais. Tai reiškia, kad jei dvi teorijos yra susietos dvilypumo transformacija, tai viena teorija gali būti išreikšta per kitą teoriją ir turėti tas pačias savybes. Paprastai pasakius, dvi teorijos yra tiesiog skirtingi to paties reiškinio matematiniai aprašai.

Teorijoje nagrinėjami du dvilypumų tipai: **T-dvilypumas**, nusakantis dvilypumą tarp mažų ir didelių atstumų, bei **S-dvilypumas**, nusakantis dvilypumą tarp stipriojo ir silpnojo ryšių. Kartais šie abu dvilypumai sujungiami į vieną bendrą grupę, pavadintą **U-dvilypumu**.

## T-dvilypumas

Paprasčiausiam T-dvilypumo paaiškinimui reikia supaprastinti 10 matmenų erdvėlaikį (9 erdvės matmenys ir 1 laiko) prisirišant tik prie vieno iš tų matmenų. Tad laikom, kad vienas iš 9 erdvės matmenų suformuoja *R* spindulio apskritimą. T. y. keliavimas šiuo matmeniu atstumu L = 2 \pi R \! (formulė, išreiškianti apskritimo ilgį) nuveda prie tos pačios vietos, kur pradėjai kelionę.

Tokiu apskritimu judanti dalelė turės kvantuotą sveikais daugikliais, proporcingais 1/*R*, judesio kiekį. Šis tam tikras *n*-tos eilės (*n* - sveikas skaičius) būsenos dalelės judesio momentas įeina į suminę dalelės energija per sąryšį *n*/*R*.

Dabar grįžkime prie stygų. Styga taip pat gali keliauti šiuo apskritimu, o įnašas į stygos masę yra toks pat, kaip pateiktas dalelei. Tačiau uždara styga gali daryti tai, ko negali dalelė – *apsivyti* apie šį apskritimą. Skaičius, nurodantis, kiek kartų styga apsiveja apskritimą, vadinamas *vijos skaičiumi* arba *vijos moda* (*w*). Vijų moda taip pat turi būti kvantuota, t. y. jos eilė keičiasi minimalią vertę dauginant iš sveiko skaičiaus *n*. Kad styga apsivytų apie apskritimą, reikia tam tikros energijos E_{w}, todėl į suminę energijos išraišką įeina ir sąryšis wR/L_{s}^2. Čia L_{s} – konstanta, vadinama fundamentiniu *stygos ilgiu* ir nurodanti stygų teorijų mastelį.

Taigi į stygos suminę energija įeina judesio kiekis ir stygos apsivijimo energija, proporcinga vijos skaičiui *w*. Todėl *sukeičiant judesio kiekį su vijos moda, sukeičiami dideli atstumai su mažais*. Tokiu būdu T-dvilypumas leido susieti IIA tipo superstygų teoriją su IIB tipo teorija bei dvi heterotines superstygų teorijas. Parastai šnekant, jei paimtume IIA ir IIB tipo superstygų teorijas ir jose sukeistume judesio kiekius su stygos modomis bei atstumus (R \leftrightarrow L_{s}^2/R), sukeistume teorijas vietomis.

## S-dvilypumas

S-dvilypumu susietos šios superstygų teorijos: I tipo stygų teorija su Heterotine O ir IIB tipo superstygų teorija su pačia savim.

## Šaltiniai
Daugtaškis

**Daugtaškis** (**…**) – skyrybos ženklas, paprastai žymintis sakinyje tyčiomis praleistą žodį ar frazę, kalbėjimo pauzę, dvejonę, neužbaigtą mintį, nutylėjimą ar nutilimą. Dažniausiai naudojamas sakinio pabaigoje (pvz., *Aš ėjau ir staiga…*), tačiau gali būti ir sakinio pradžioje, paprastai pratęsiant mintį.

Daugtaškis laužtiniuose arba trikampiuose skliausteliuose (**[…]** ar **<…>**) reiškia praleistą dalį teksto.

Daugtaškis gali būti spausdinamas tiek kaip trys taškai, tiek ir kaip nepriklausomas, neretai kiek kitaip vaizduojamas spaudos ženklas (Unicode U+2026, HTML *&amp; hellip;*).

## Matematikoje
Matematikoje daugtaškis reiškia „ir taip toliau“, juo logiškai pratęsiamos begalinės ar pakeičiamos lengvai nuspėjamos sekos, pavyzdžiui skaičių nuo 1 iki 10 suma:

: 1+2+3+\cdots+10\,

arba

: \frac1{1} + \frac1{2} + \frac1{3} + \frac1{4} + \ldots

(begalinė seka su apskaičiuojama reikšme). Jei naudojamos matricos, daugtaškis gali būti rašomas taip pat vertikaliai ar įstrižai, pavyzdžiui matrica su vienetais diagonalėje:

: \begin{bmatrix}1 & 0 & \cdots & 0 \\0 & 1 & \cdots & 0 \\\vdots & \vdots & \ddots & \vdots \\0 & 0 & \cdots & 1 \end{bmatrix}.

„Nuspėjama“ reikšmė turi būti nuspėjama vienareikšmiškai. Dėl galimo neteisingo alternatyvaus supratimo matematiniuose įrodymuose daugtaškio vengiama.

## Kodai

## Šaltiniai
Tarpas

**Tarpas** (&nbsp;) – skyrybos ženklas, naudojamas žodžiams ar tekstams atskirti. Antikos laikotarpiu atskyrimui buvo vartojamas interpunktas (pakeltas taškas, **·**). Vėliau kurį laiką žodžiai buvo rašomi ištisai be jokio skiriamojo ženklo (). Maždaug apie 700 metus žodžius imta skirti tarpais. Ir dabar yra kalbų kur tarpai arba beveik nenaudojami (kinų, japonų), arba tik neseniai įvesti (korėjiečių).

Įprastinėje tipografijoje tarpai gali būti skirtingo pločio (skirtingi tarpai žodžiams bei sakiniams atskirti bei parenkamo pločio tarpai teksto paraštei išlyginti). Tačiau įprastinės rašomosios mašinėlės bei pirmieji (ne grafiniai) kompiuterių monitoriai bei spausdintuvai reikalavo fiksuoto visų simbolių, taip pat ir tarpų, pločio.

Paprastai suprantama, jog ties tarpu žodis gali būti keliamas į naują eilutę. Jei tai nepageidaujama, naudojamas „nepertraukiamo tarpo“ simbolis (U+00A0, HTML *&amp; nbsp;*).

Tarpas gali būti laikomas pirmuoju ASCII kodo „spausdinamu“ simboliu (žemesni kodai, išskyrus galbūt naujos eilutės kodus, daugiausia skirti specialioms valdymo komandoms).

## Kodavimas
Tarpas turi neįprastai daug Unicode kodų, įskaitant ir nulinio pločio tarpą matomų tarpų nenaudojančioms kalboms bei rašymo būdams (žodžių ribos neretai reikalingos teksto analizės ar tvarkymo algoritmams). Seniausias, labiausiai įprastinis tarpo ASCII kodas yra 20 (Unicode U+0020). Žemiau pateikiami kodai alternatyviniam (matomam) tarpo vaizdavimui, kai tai reikalinga.
Tarailiai

**Tarailiai** – kaimas Tauragės rajono savivaldybėje, 1 km nuo Tauragės, dešiniajame Jūros upės krante, ant buvusios Belgardiškės pelkės. Rytinė kaimo dalis yra prijungta prie Tauragės miesto.

## Istorija

Kaimo apylinkėse buvo gyvenama jau XVII a., kaimui priklausė 3 valakai žemės.

Pokario metais čia buvo daug statoma, įsikūrė mašinų-traktorių stotis, vėliau MSMV, Taurų paukštynas, VAZ automobilių servisas, pastatyta daug gyvenamųjų namų.

## Gyventojai

## Šaltiniai
Rūgaliai (Tauragė)

**Rūgaliai** – kaimas Tauragės rajono savivaldybėje, 7 km į pietryčius nuo Tauragės, ties Meižio ir Šešuvies santaka.

## Gyventojai

## Šaltiniai
Niuarkas

**Niuarkas** () – didžiausias miestas Naujojo Džersio valstijoje.

## Istorija

1666 m. gegužės mėn. puritonų kolonistai vadovaujami Robert Treat nusipirko žemę iš indėnų. Buvo įkurtos dvi pagrindinės gatvės Broad ir Market. Iš pradžių miestelis vadinosi Milford, bet vėliau nuspręsta pervadinti į Niuarką. 1863 m. gavo miesto statusą.

## Sportas
* Naujojo Džersio „Nets“ (krepšinis)
* Naujojo Džersio „Devils“ (ledo ritulys)
Glenarifas

**Glenarifas** (, , t. y. ariamos žemės slėnis) yra slėnis Šiaurės Airijoje, Antrimo grafystėje. Kaip ir visi kiti slėniai šioje teritorijoje, jis buvo suformuotas milžiniškų ledynų per ledynmetį.

Slėnis kartais vadinamas *"Slėnių karaliene"* ir yra didžiausias ir populiariausias iš visų Antrimo slėnių. Slėnio apatinės dalies pakraštyje yra įsikūręs *Waterfoot* kaimas.

## Lankytinos vietos

*Glenarifo miškų parkas* su savo takais tarp medžių ir šalia vaizdingų krioklių yra mėgiamas turistų maršrutas.

## Šaltiniai

*Šiaurės Airijos kultūra 
* "A Glimpse at Glenariffe" (Trumpas žvilgsnis į Glenarifą) - knyga, 1997 m. parašyta Roberto Šarpo ir Čarlzo McAlisterio, aprašo slėnio istorija, naudojantis žemėlapiais, VII a. židinių užraitus ir mokyklinius įrašus.
Performansas

**Performansas** ( – atlikimo menas,  – įvykdymas) – trumpalaikiai teatrališki veiksmai, atliekami žiūrovų akivaizdoje, bet jiems nedalyvaujant. Tuo skiriasi nuo hepeningo.

Vyksta pagal griežtą scenarijų, trunka nuo kelių sekundžių iki kelių dienų. Rengiamas viešoje vietoje, gali būti fiksuojamas. Paplito XX a. 8 dešimtmetyje.

## Istorija
Pradininkai – amerikiečių kompozitorius Džonas Keidžas ir prancūzų dailininkas Ivas Kleinas.

Pastarasis paruoštą drobę degindavo liepsnosvaidžiu arba išnešdavo ją į lietų. Tokiu būdu sukurtus darbus vadino Kosmogonijomis. Jo nurodymu merginos, išsitepusios mėlynais dažais, krisdavo ant drobės, patiestos ant grindų. Šiuos veiksmus stebėdavo žiūrovai, o dvidešimt muzikantų tuo metu grodavo Kleino „Monotoniškąją simfoniją“, kurią sudarė 10 minučių tęsiamas garsas, paskui – 10 minučių tylos.

Nuo 2008 m. performansą Alytaus dailės mokykloje dėsto menininkas Jaras Ramūnas. Tai vienintelė įstaiga Lietuvoje, kurioje dėstoma ši disciplina.

## Šaltiniai

## Nuorodos
*  Dangira Buzytė – Lietuvos performansas
* Įrankis, vardu Performansas: lietuvių menininkai, ieškantys pulso
Regimantas Midvikis

**Regimantas Midvikis** (1947 m. sausio 5 d. Eidintuose, Tauragės rajonas – 2015 m. birželio 12 d.) – Lietuvos dailininkas skulptorius.

## Biografija
1964 m. baigė Tauragės 1-ąją vidurinę mokyklą. 1965–1971 m. studijavo skulptūrą LSSR valstybiniame dailės institute (dab. Vilniaus dailės akademija). Iki 1975 m. dėstė Telšių taikomosios dailės technikume. 1975–1979 m. Klaipėdos „Dailės“ kombinato dailininkas.

Nuo 1969 m. dalyvavo parodose, nuo 1975 m. Lietuvos dailininkų sąjungos narys. Kūrė dekoratyviąsias ir mažųjų formų skulptūras, portretus, paminklus. 1994 m. kartu su kitais menininkais ir architektais (Ričardu Krištapavičiumi, Algirdu Žebrausku) už Rainių (Telšių rajonas) kančių koplyčios sukūrimą tapo Lietuvos nacionalinės premijos laureatu.

Gyveno Tauragėje. Palaidotas Gaurės kaimo kapinėse.

## Kūryba
Žinomiausi kūriniai:
* 1990 m. paminklas pirmajam lietuvių kapitonui Liudvikui Stulpinui Smiltynės kapinaitėse
* 1993 m. paminklas Simonui Daukantui Lenkimuose (archit. Adomas Skiezgelas)
* 1997 m. paminklas pirmosios lietuviškos knygos autoriui Martynui Mažvydui Klaipėdoje, naujai rekonstruotoje Lietuvininkų aikštėje (archit. Vytenis Mazurkevičius, aukštis – 3,7 m, kartu su šlifuotu pjedestalu – 6,5 m, granitas)
* 2003 m. paminklas karaliui Mindaugui Vilniuje, Gedimino kalno papėdėje (archit. Algimantas Nasvytis, Ričardas Krištapavičius, Inesa Alistratovaitė, aukštis – 5 m, granitas)
* 2007 m. paminklas Juozui Miltiniui Panevėžyje (bronza)
* 2009 m. paminklas Lietuvos vardo tūkstantmečiui Klaipėdoje (archit. Vytenis Mazurkevičius, konstr. Tautvydas Tubis)
* 2009 m. paminklas Kęstučio apygardos partizanams Tauragėje (granitas)

Menininkas kūrė ir dekoratyvines skulptūras („Bėgikai“, 1976 m.; „Sudužimas“, 1979 m.; „Žemė kėlė“, 1980 m.; „Katinas“, 1982 m.), kamerines skulptūras („Žeme, nepalik mūsų“, 1979 m.), portretus (Domo Rociaus, 1973 m.; „Birutė“, 1975 m.), smulkiosios skulptūros kūrinius ir kt.

## Įvertinimas
* 1981 m. Lietuvos komjaunimo premija, už skulptūras „Žeme, nepalik mūsų“ ir Domo Rociaus portretą 
* 1994 m. Lietuvos nacionalinė kultūros ir meno premija
* 

## Šaltiniai
Kliuni

**Kliuni** () – nedidelis miestas Burgundijoje–Franš Kontė (rytų Prancūzija), į šiaurės vakarus nuo Makono. 4,4 tūkst. gyventojų (1999 m.). Garsėja buvusiu benediktinų vienuolynu (X a.), yra romaninio stiliaus Šv. Petro ir Šv. Povilo bazilika (pastatyta 1088–1130 m.), buvusi didžiausia pasaulio bažnyčia iki tol, kai buvo pastatyta Šv. Petro katedra Romoje. 1562 m., hugenotų karų Prancūzijoje metu, Kliuni abatija buvo smarkiai apiplėšta, dingo ar buvo sunaikinta daug vertingų rankraščių. XIX a. pradžioje buvo stipriai apgriauta bazilika.

Miestelio ekonomika remiasi apylinkėse klestinčiu žemės ūkiu.

## Istorija

Kliuni vienuolynas buvo įkurtas 910 m. Naujai įkurtas ordinas inicijavo Kliuni reformas, aiškiai apibrėžusias vienuolių ordinų kompetenciją ir atsakomybę. Vienuolynas priklausė tiesiogiai popiežiui, sugebėjo įvesti stiprią centralizuotą valdžią, anksčiau nebūdingą benediktinams. Miestas ir vienuolynas nukentėjo per XVI a. karus, vienuolynas uždarytas 1790 m. per Prancūzijos revoliuciją.
Foilas

**Foilas** (, , t. y. lūpos žiotis) – upė Šiaurės Airijos šiaurės vakaruose, tekanti nuo *Fino* ir *Morno* upių santakos *Strabano* mieste, Tirono grafystėje, iki Londonderio, kur įteka į *[[Foilo įlanka|Foilo įlanką]]* (Foilo upės žiotis) ir, pagaliau, į Atlanto vandenyną.

Kadangi Londonderyje yra du tiltai per upę, tai daug Londonderio paauglių bando nusižudyti šokant į gilią ir sraunią Foilo upę. 1993 m. liepos mėn., kaip labdaros įstaiga buvo įkurta *Foilo paieškos ir gelbėjimo tarnyba*, kuri perėmė žmonių gyvybės apsaugos funkciją Foilo upėje nuo Kraigevono tilto iki Foilo tilto. Laikotarpyje nuo 1993 m. iki 2002 m. ji derėjosi su 527 potencialiais savižudžiais ir išgelbėjo 48 žmones iš Foilo upės http://www.nics.gov.uk/press/ofmdfm/020124a-ofmdfm.htm. 

Foilas taip pat yra srauniausia upė Europoje ir vienintelė turinti dviaukštį tiltą (*Kraigevono tiltas* arba "senas" tiltas).
Dvarelis

:: *Apie viensėdį žr. [[Dvarelis (viensėdis)]]*.

**Dvarelis** – kaimas Tauragės rajono savivaldybėje, 4 km į pietvakarius nuo Tauragės, dešiniajame Jūros krante.

## Gyventojai

## Galerija
 
Dvarelis, kelias.JPG
Dvarelis, sodyba.JPG


## Šaltiniai
Kylis

**Kylis** () – miestas Vokietijoje, Šlėzvigo-Holšteino žemės sostinė. Vienas svarbiausių Vokietijos uostamiesčių: uostas prie Baltijos jūros Kylio įlankos bei Kylio kanalo. Mieste aktyvi tarptautinė prekyba laivais, veikia Kylio universitetas. Išvystyta laivyba, elektrotechnikos, mechanikos, laivų statybos, chemijos, tekstilės, žvejybos pramonės.

Veikia pasaulio ekonomikos, jūrininkystės, pedagogikos ir daug kitų mokslinio tyrimo institutų, universiteto ir kitos bibliotekos, dramos, operos teatrai, miesto muziejus, skansenas, laivininkystės ir kiti muziejai, jūrų akvariumas, meno galerija, planetariumas, seniausias Vokietijoje botanikos sodas.

## Istorija

Kylį dar XIII a. įkūrė Holšteino grafas Adolfas IV fon Šauenburgas, tikėjęs, kad miestas taps svarbiu prekybiniu centru. Tačiau šiandieninis miestas neišlaikė Viduramžių dvasios, nes jį ištiko panašus kaip ir Drezdeno likimas – Kylis buvo sugriautas iki pamatų.

1242 m. vietovei suteikiamos miesto teisės, o už kelių dešimtmečių Kylis tampa vienu iš Hanzos miestų. XVII a. Holšteino-Gotorfo hercogas Christianas Albrechtas įkuria universitetą. XIX a., kai į Kylį buvo perkeltas Prūsijos laivynas, miestas ima sparčiai augti, tampa pagrindine karine-jūrine Vokietijos baze Baltijos jūroje. Tuo metu buvo atidarytas ir Šiaurės-Baltijos jūros kanalas. Miestas tapo vienu stambiausių karinės pramonės centrų ir išlaikė šį vardą iki XX a. antrosios pusės.

Per Antrąjį pasaulinį karą iš Klaipėdos į Kylį evakuota Lindenau laivų statykla, pokaryje atnaujinusi veiklą.

## Sportas
* SV Holstein Kiel (futbolas)

Veikia sporto ir pramogų arena *Sparkassen‑Arena* (13 500 žiūrovų vietų, pastatyta 1952 m.). Nuo 1882 m. vyksta kasmetinė Kylio regata. Per 1936 m. (Berlyne) ir 1972 m. (Miunchene) vasaros olimpines žaidynes Kylyje vyko olimpinės regatos.

## Šaltiniai

## Nuorodos
* Oficiali Kylio miesto svetainė  (vokiečių, anglų k.)
* Kylio miesto vikisvetainė 
* Faktai apie Kylį 
* Barai ir restoranai
Dvarviečiai (Tauragė)

**Dvarviečiai** – kaimas Tauragės rajono savivaldybėje, 4,5 km į pietus nuo Dauglaukio. 

## Istorija

Vietovė rašytiniuose šaltiniuose minima nuo XVII a. Tuomet čia buvo Dvarviečių palivarkas, vėliau Dvarviečio (Pundulavo) dvaras. Dvaro sodybą visiškai sunaikino melioracija.

## Gyventojai

## Šaltiniai
Grineidžiai

**Grineidžiai** – kaimas Tauragės rajono savivaldybėje, 3 km į pietus nuo Tauragės, šalia Dacijonų kaimo.

## Gyventojai

## Šaltiniai
Gurkliai

**Gurkliai** – kaimas Tauragės rajono savivaldybėje, 5 km į vakarus nuo Tauragės.

## Istorija

Kaimas rašytiniuose šaltiniuose minimas nuo 1642 m. Tada jis priklausė Pajūrio valsčiui, jame buvo 3 valakai žemės. Netoli Juodupio ir Ežeruonos santakos yra kaimo kapinės.

## Gyventojai

## Šaltiniai